CELEX: 31995R0346
Language: da
Date: 1995-02-21 00:00:00
Title: Kommissionens forordning (EF) nr. 346/95 af 21. februar 1995 om særlig producentstøtte for hård hvede i Frankrig

Avis juridique important

|

31995R0346

Kommissionens forordning (EF) nr. 346/95 af 21. februar 1995 om særlig producentstøtte for hård hvede i Frankrig  

EF-Tidende nr. L 040 af 22/02/1995 s. 0001 - 0002

KOMMISSIONENS FORORDNING (EF) Nr. 346/95 af 21. februar 1995 om særlig producentstøtte for hård hvede i Frankrig KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved akten vedrørende Østrigs, Finlands og Sveriges tiltrædelse, særlig artikel 12, ogud fra følgende betragtninger:For at opretholde en vis produktion af hård hvede i Frankrig uden for de traditionelle dyrkningsområder, blev der ved forordning (EØF) nr. 1765/92 indført en særlig støtte i de departementer, hvor der inden reformen var en veletableret produktion af hård hvede; der bør opstilles en liste over de departementer, som opfylder dette kriterium;for at undgå en for stor udvidelse af arealerne med hård hvede blev der fastlagt et loft på 50 000 ha for denne støtte; der bør fastsættes nærmere bestemmelser for forvaltning af dette loft;med henblik på anvendelsen af denne forordning bør de oplysninger, der kræves efter Kommissionens forordning (EØF) nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF-støtteordninger (2), ændret ved forordning (EF) nr. 229/95 (3), og Kommissionens forordning (EØF) nr. 1664/93 af 29. juni 1993 om fastsættelse af de oplysninger, medlemsstaterne skal indsende vedrørende støtteordningen for producenter af visse markafgrøder (4), kompletteres;Den Fælles Forvaltningskomité for Korn, Fedtstoffer og Tørret Foder har ikke afgivet udtalelse inden for den af formanden fastsatte frist -UDSTEDT FØLGENDE FORORDNING:Artikel 1 1. Den særlige støtte, der er omhandlet i artikel 4, stk. 5, i forordning (EØF) nr. 1765/92, ydes i de departementer, der er anført i bilaget, for højst 50 000 ha i alt.2. Den i stk. 1 omhandlede støtte ydes for enhver mark, for hvilken der kan ydes den i artikel 2 i forordning (EØF) nr. 1765/92 omhandlede godtgørelse for markafgrøder, og som er tilsået med hård hvede og beliggende i et af de pågældende departementer.3. Med henblik på ydelse af den særlige støtte for hård hvede skal de i artikel 4 i forordning (EØF) nr. 3887/92 omhandlede ansøgninger om arealstøtte indeholde de fornødne oplysninger til identifikation af markerne med hård hvede.4. Hvis summen af de arealer med hård hvede, der opfylder kriterierne i stk. 2, og for hvilke der er indgivet ansøgninger om særlig støtte, overstiger det i stk. 1 omhandlede loft, reduceres de støtteberettigede arealer forholdsmæssigt, inden der foretages en eventuel nedsættelse efter artikel 2, stk. 6, første led, i forordning (EØF) nr. 1765/92.Artikel 2 I oversigterne over oplysninger, jf. forordning (EØF) nr. 1664/93, skal medlemsstaterne også give de oplysninger om hård hvede, der er omhandlet i nærværende forordning.Artikel 3 Denne forordning træder i kraft på syvendedagen efter offentliggørelsen i De Europæiske Fællesskabers Tidende.Den anvendes fra høståret 1995/96.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 21. februar 1995.På Kommissionens vegneFranz FISCHLERMedlem af Kommissionen(1) EFT nr. L 181 af 1. 7. 1992, s. 12.(2) EFT nr. L 391 af 31. 12. 1992, s. 36.(3) EFT nr. L 27 af 4. 2. 1995, s. 3.(4) EFT nr. L 158 af 30. 6. 1993, s. 19.BILAG DepartementAisneAubeCharenteCharente-MaritimeCherDeux-SèvresEssonneEureEure-et-LoirIndreIndre-et-LoireLoir-et-CherLoiretLot-et-GaronneMaine-et-LoireMarneNièvreOrneSartheSeine-et-MarneVendéeVienneYonneYvelines